Jessica Cox

Si Jessica Cox (namundag kan ika- 2 kan Pebrero taong 1983) iyo an pinakaenot na lisensyadong daing takyag na piloto sa kinaban, siring man an pinakaenot na daing takyag na black-belter sa American Taekwondo Association.    Namundag siyang mayong mga takyag huli sa pambihirang depekto sa pagkamundag.

 Amay na buhay 
Si Jessica Cox naggradwar sa Unibersidad kan Arizona kan taong 2005 na may bachelor's degree sa sikolohiya asin sarong minor sa komunikasyon.   

Si Cox dai pa naggamit nin mga takyag na pustiso poon kan siya mag-14 anyos. Gamit an saiyang mga bitis arog kan paggamit kan kadaklan na tawo kan saindang mga kamot, kaya niya magmaneho, kaiba an iba pang mga bagay, arug nin sarong dai nabago na kotse na may daing limitasyon na lisensya, mag-type sa sarong keyboard sa 25 tataramon kada minuto, magbomba kan saiyang sadiring gasolina, magbugtak asin maghale kan saiyang mga contact lens.  Siya man sarong sertipikadong scuba diver. 

Si Jessica Cox naglayog sa sarong eroplanong may sarong makina sa kaenot-enote sa paagi kan Wright Flight kan 2004. Nakua ni Jessica an saiyang sertipiko bilang piloto kan ika-10 nin Oktubre taong 2008 pagkatapos nin tolong taon na pagsasanay asin kwalipikado na magpalayog nin eroplanong light-sport sa langkaw na 10,000 piye. Naresibe niya an saiyang pagsasanay sa paglupad sa paagi nin sarong iskolar sa Able Flight asin nagsolo sa irarom kan direksyon ni Parrish Traweek.   

An Sport Pilot Certificate ni Cox para sa sarong ERCO 415-C Ercoupe, na an Federal Aviation Administration pigdesignar na sarong light sport aircraft. Dinisenyo kan mga taon 1940, an Ercoupe ginibo na mayong mga pedal nin timon. Imbes, an timon magkakonektar sa mga aileron sa paagi kan sakal. An pambihirang disenyo na ini nagtutugot ki Cox na kontrolon an eroplano na an sarong bitis nagkokontrol kan sakal mantang an saro pang bitis nagkokontrol kan throttle.

Kan taong 2019, si Cox nag-ako nin 1946 Ercoupe 415-C (Serial number #3153) na may tail number N26R. Sinabi niya na gagamiton niya an eroplano tanganing ipalakop an misyon kan Rightfooted Foundation International na "an kapansanan dai nangangahulugan nin kawaran nin kakayahan". Kan Hulyo taong 2020, ginamit ni Cox an eroplano tanganing magselebrar nin ika-30 anibersaryo kan Americans with Disabilities Act sa paagi nin pagdara kan retiradong Senador Tom Harkin sa sarong biahe harani sa Washington, DC. Si Senador Harkin ang nag-pabisto kan Americans with Disabilities Act sa Senado kan Estados Unidos kan taong 1990.